Jelaskan Aksara dari Aksara Baybayin dalam bahasa melayu

Perhatikan baris kedua bawah menampilkan tanda penghapus vokal pamudpod "᜴", yang diperkenalkan oleh Antoon Postma kepada tulisan Hanunuo. Baris paling bawah pula adalah tanda krus-kudlit "+", tambahan pada tulisan asal yang diperkenalkan oleh paderi Sepanyol, Francisco Lopez pada tahun 1620.

Hanya ada satu simbol atau aksara untuk Da atau Ra kerana dua bunyi ini ialah alofon dalam kebanyakan bahasa di Filipina, di mana bunyi /r/ terjadi antara vokal dan /d/ pula di tempat lain. Hukum tatabahasa ini kekal dalam bahasa Filipina moden, yang mana /d/ menjadi /r/ apabila berada di antara dua vokal, contohnya: dangál (kehormatan) dan marangál (terhormat); dunong (pengetahuan) dan marunong (berpengetahuan), malah daw  menjadi raw (katanya) din menjadi rin (juga) selepas vokal. Akan tetapi, varian-varian skrip Baybayin seperti Sambal, Basahan, dan Ibalnan antara lainnya mempunyai aksara yang berasingan untuk Da dan Ra .

Pa dan Fa (atau Pha) ditulis dengan huruf yang sama atas alasan alofon, begitu juga pasangan Ba dan Va, dan Sa dan Za. Nga pula diwakili oleh huruf tunggal, sedangkan huruf Rumi Filipina moden menggunakan dwilambang "ng".